text: Tippsumomaadlejate elu ei ole samas üldsegi sant: igal hetkel hoolitsevad nende vajaduste eest sulased, nad saavad juua nii palju õlut kui jaksavad, süüa nii palju kui jaksavad, nautida naissoost poolehoidjate tähelepanu ning pikki lõuna­uinakuid. Tipus olles sai Barutost endast konarlike noorte heitja ja tõukaja. Ta oli karm treeningutes ja lahingutes, ent samas pärast lahinguid jätkus temas alati inimlikkust, et ulatada käsi kukkujale. Naeratus ja avatud olek said tema kaubamärgiks